23. 1. 88 De Europæiske Fællesskabers Tidende Nr. L 19/17 KOMMISSIONENS FORORDNING (EØF) Nr. 183/88 af 22. januar 1988  om ændring af forordning (EØF) nr. 1754/87 om fastsættelse af det vejledende loft for import til Spanien af læggekartofler for produktionsåret 1987/88 " KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 83, og ud fra følgende betragtninger : Ved Kommissionens forordning (EØF) nr. 3863/87 af 21. december 1987 om suspension af udstedelsen af SMS- licenser for læggekartofler () blev nævnte udstedelse suspenderet indtil 31. januar 1988, fordi der var risiko for, at det ved Kommissionens forordning (EØF) nr. 1754/ 87 (3) fastsatte loft blev overskredet, og fordi der kunne være opstået alvorlige markedsforstyrrelser ; markedssituationen gør det nu muligt at forhøje det vejle- dende loft for visse sorter og at tillade indgivelse af nye ansøgninger om licenser for disse sorter; derfor bør forordning (EØF) nr. 1754/87 ændres, ligesom foranstalt- ningen om suspension af udstedelsen af SMS-licenser bør ophæves ; de i denne forordning fastsatte foranstaltninger er i over-- ensstemmelse med udtalelse fra Forvaltningskomitéen for Frø — UDSTEDT FØLGENDE FORORDNING : Artikel 1 I artikel 1 i forordning (EØF) nr. 1754/87 ændres »17 818 tons« til »19 600 tons«. For den yderligere mængde, der følger af forøgelsen af det vejledende loft for produktionsåret 1987/88, kan der . indgives ansøgninger om licenser for de sorter, der er opført i den nationale spanske sortsliste over læggekartof- ler. Artikel-2 Forordning (EØF) nr. 3863/87 ophæves. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. ' Denne forordning er bindende i alle enkeltheder og gælder umiddelbart. i hver medlemsstat. Udfærdiget i Bruxelles, den 22. januar 1988. () EFT nr. L 363 af 23. 12. 1987, s. 34. () EFT nr. L 166 af 25. 6. 1987, s. 12. På Kommissionens vegne Frans ANDRIESSEN Næstformand